नलकूप के कनेक्शन कटने से तेजपुरा में पानी का संकट
सोड़ावास | बिजलीका बिल भरने के चलते गांव तेजपुरा की पानी की टंकी के ट्यूबवेल के कनेक्शन काटे पड़े हैं। इस कारण पिछले दो दिनों से लोगों को पानी के लिए परेशान होना पड़ रहा है। ट्यूबवेल के बिजली कनेक्शन का करीब सवा लाख रुपया बकाया था। इसके चलते दो दिन पूर्व कनेक्शन काट दिए गए। इस कारण टंकी नहीं भरी जा रही। गांव में पांच हैंडपंप हैं, जो कि खराब हैं। इस कारण गांव में पानी का संकट उत्पन्न हो गया। ग्रामीणों ने बताया कि सुबह से ही लोगों को पीने के पानी के लिए इधर उधर भटकना पड़ता है। ग्रामीण संजू सिंह चौहान, सतीश चौहान, ज्ञानदेव सिंह, गिलिया शर्मा, पप्पू खान ने बताया कि गांव में स्थित सीता राम मंदिर परिसर में इसी माह मेला भरेगा। इसमें अनेक गांवों के लोग शामिल होते हैं। वहीं सरपंच शेर सिंह ने बताया कि बिल जमा करने के लिए बजट नहीं है। बजट होने पर बिल जमा किया जाएगा।
hin_Deva hin_Deva